open-index/open-wikipedia-markdown huggingface dataset:
ఈస్ట్ జోన్ క్రికెట్ జట్టు

ఈస్ట్ జోన్ క్రికెట్ జట్టు దులీప్ ట్రోఫీ,  సయ్యద్ ముష్తాక్ అలీ ట్రోఫీ ఇంటర్ జోనల్‌లో తూర్పు భారతదేశానికి ప్రాతినిధ్యం వహిస్తున్న ఫస్ట్ క్లాస్ క్రికెట్ జట్టు. ఇది రంజీ ట్రోఫీలో పోటీ పడుతున్న తూర్పు భారతదేశానికి చెందిన ఐదు ఫస్ట్-క్లాస్ భారత జట్ల మిశ్రమ జట్టు.  రంజీ ట్రోఫిలో ఆడే 5 క్రికెట్ జట్లు ఇందులో ఉన్నాయి. అవి : అసోం, బెంగాల్, ఝార్ఖండ్, ఒడిషా, త్రిపురలు. దులీప్ ట్రోఫిలో పాల్గొనే 5 దేశవాళి జట్లలో ఇది బలహీనమైన జట్టు.

ఈస్ట్ జోన్ 2011/12,  2012/13 సీజన్లలో రెండుసార్లు దులీప్ ట్రోఫీని, అలాగే 1992/93, 1993/94, 1996/97,  2003/04 సీజన్లలో నాలుగుసార్లు డియోధర్ ట్రోఫీని గెలుచుకుంది.

## 2023 లో జట్టు లోని ఆటగాళ్ళు
2023 జూలై నాటికి ఈస్ట్ జోన్ జట్టులో కింది ఆటగాళ్ళు ఉన్నారు.

## ఈస్ట్ జోన్ తరఫున ఆడిన ప్రముఖ ఆటగాళ్ళు
* మహేంద్రసింగ్ ధోని
* సౌరవ్ గంగూలీ
* రోహన్ గవాస్కర్
* పంకజ్ రాయ్
* అరుణ్ లాల్
* వృద్దిమాన్ సాహా
* డీప్ దాస్‌గుప్తా
* రోహన్ గవాస్కర్
* దేవాంగ్ గాంధీ
* డెబాసిస్ మొహంతి
* శివ సుందర్ దాస్
* సంతోష్ ఆర్ గుప్తా
* మనోజ్ తివారీ
* అశోక్ దిండా
* సిబ్శంకర్ రాయ్
* రాబిన్ ముఖర్జీ
* అలోక్ భట్టాచార్జీ
* జయ్‌దీప్ ముఖర్జీ
* రుసి జీజీభాయ్
* చత్రపాల్‌సిన్హ్‌జీ
* నరసింహ భండారి
* తరుణ్ కుమార్
* గోవింద పొద్దార్
* తిమిర్ చందా
* కుమార్ దేవ్‌బ్రత్
* బసంత్ మొహంతి
* యజువేంద్ర కృష్ణాత్రి
* నటరాజ్ బెహెరా
* బిప్లబ్ సమంత్రే
* ఇషాంక్ జగ్గీ
* హల్హదర్ దాస్
* అబూ నెచిమ్
* ప్రవంజన్ ముల్లిక్
* జె. అరుణ్ కుమార్
* జగదీష్ లాల్

## ఇవి కూడా చూడండి

* నార్త్ ఈస్ట్ జోన్ క్రికెట్ జట్టు

## మూలాలు

## బాహ్య లంకెలు
* East Zone  at CricketArchive

వర్గం:భారతదేశం లోని దేశీయ క్రికెట్ జట్లు
ఇస్లాం గురించిన వ్యాసాల జాబితా

వికీపీడియాలో **ఇస్లా మతం** గురించిన వ్యాసాల జాబితా ఇక్కడ ఇవ్వబడినది

## ప్రధాన వ్యాసాలు
* అల్లాహ్
* ఇస్లాం మతం
* ముహమ్మద్
* ఖోరాన్
* సున్నహ్
* హదీసులు
* షరియా
* ఫిఖహ్

## చరిత్ర
* ఇస్లాం ఆవిర్భావం
* ఖలీఫాలు
* ఖలీఫా సామ్రాజ్యం
* ముస్లింల సామ్రాజ్యాలు
* ఇస్లామీయ స్వర్ణయుగం

## ప్రవక్తలు, గురువులు, నాయకులు
* ప్రవక్తలు
* రాషిదూన్ ఖలీఫాలు
** అబూబక్ర్
** ఉమర్ ఇబ్న్ ఖత్తాబ్
** అలీ ఇబ్న్ అబీ తాలిబ్
** ఉస్మాన్ ఇబ్న్ అఫ్ఫాన్
* ఖలీఫా
* తాబయీ
* తబె తాబయీ
* ఔలియాలు

## సమాజాలు, వర్గాలు
* సున్నీ ముస్లిం
* షియా ముస్లిం

## మత సిద్ధాంతాలు
* మజహబ్
* సూఫీ తత్వము
## కట్టడాలు, స్థలాలు
[కుడి|thumb|210x210px|[మక్కా|మక్కాలోని మస్జిద్ అల్ హరామ్.]]
* మసీదు
* మక్కా
* మదీనా
* మస్జిదుల్ హరామ్
* మస్జిదె నబవి
* మీనార్లు

## సంప్రదాయాలు, ఆచారాలు
* ముస్లింల సాంప్రదాయాలు
* ముస్లింల ఆచారాలు
* దర్గాహ్
* ఇస్లామీయ కేలండర్
* ముస్లింల పండుగలు

## ఇస్లామీయ విద్య
* ముస్లిం పండితులు
* ముస్లిం శాస్త్రజ్ఞులు
* 
## ఇస్లామీయ కళలు
* ఇస్లామీయ లిపీ కళాకృతులు
* ఇస్లామీయ నిర్మాణాలు
* ఇస్లామీయ నిర్మాణ శైలులు

## ముఖ్య స్థలాలు
* మస్జిద్-అల్-హరామ్
* మస్జిద్-ఎ-నబవి
* బైతుల్-ముఖద్దస్
* మస్జిద్-ఎ-అక్సా

## భారత దేశంలో ఇస్లాంకు చెందిన విషయాలు

* భారతదేశంలో ఇస్లాం
* భారతదేశంలో సూఫీలు
* భారతదేశంలో ఔలియాలు
* భారతదేశంలో సహాబాలు
* భారతదేశంలో ఉలేమాలు
* భారతదేశంలో మదరసాలు
* భారతదేశంలో ముఫ్తీలు
* భారతదేశంలో ముస్లింలు
* భారతదేశంలో మస్జిద్‌లు
* భారతదేశంలో దర్గాలు
* భారత్ నవనిర్మాణంలో ముస్లింల పాత్ర
* భారతదేశంలో ముస్లింల స్థితి
* భారతదేశంలో ముస్లింల విద్యాభివృద్ధికొరకు పాటుపడుతున్న సంస్థలు
* ఇస్లాం మత సెలవులు

## ఇస్లామీయ ప్రవక్తలు
* ఆదమ్ మొదటి ప్రవక్త
* ముహమ్మద్ చివరి ప్రవక్త
** చూడండి - ఇస్లామీయ ప్రవక్తలు

## సమస్యలు
* ముస్లింలలో అపవిశ్వాసాలు
* భారతీయ ముస్లింల సమస్యలు
* భారతీయ ముస్లింల సమస్యల నివారణోపాయాలు
* ముస్లిములపై అకృత్యాలు

## ఇతరాలు

వర్గం:ఇస్లాం
కృష్ణ భగవాన్

**కృష్ణ భగవాన్** తెలుగు చలనచిత్ర హాస్య నటుడు, రచయిత. ఇతని అసలు పేరు **మీనవల్లి పాపారావు చౌదరి**. దర్శకుడు వంశీ తన మహర్షి చిత్రం ద్వారా ఈయనను తెలుగు చలన చిత్ర రంగానికి పరిచయం చేసాడు. జాన్ అప్పారావు 40 ప్లస్, మిస్టర్ గిరీశం (2009 )లాంటి చిత్రాలలో కథానాయకుడిగా నటించాడు.

## నేపథ్యము
పాపారావు చౌదరి 1965, జూలై 2న తూర్పు గోదావరి జిల్లా, కైకవోలు గ్రామములో మీనవల్లి వీర్రాజు, లక్ష్మీకాంతం దంపతులకు జన్మించాడు. వీరిది ఉమ్మడి కుటుంబము. ఈయనకు ముగ్గురు సోదరులు. ఒక సోదరి. పెద్దన్న ఎం. బి. బి. ఎస్ చదివి డాక్టరుగా పనిచేస్తున్నాడు. ఆయన గాయకుడు, నాటకాలు కూడా వేసేవాడు. కృష్ణ భగవాన్ చిన్నతనంలో మిమిక్రీ చేసేవాడు. ఒకసారి వీళ్ళ అన్నయ్య వేస్తున్న నాటక బృందంలో నటించాల్సిన ఒకరు అందుబాటులో లేకపోవడంతో కృష్ణభగవాన్ కి అందులో అవకాశం వచ్చింది. అప్పటి నుంచి ఆయన నటనా ప్రస్థానం ప్రారంభమైంది.

## విద్యాభ్యాసం
ఇతడి ప్రాథమికవిద్యాభ్యాసము స్వగ్రామమైన కైకవోలులో పూర్తిచేసి పాఠశాల విద్యకోసం కాకినాడలో పూర్తిచేశాడు. ఇంటర్ విద్యను ఆండాలమ్మ కళాశాలలో పూర్తిచేసాడు. తర్వాత హైదరాబాదులో బాగ్ లింగంపల్లి లోని అంబేద్కర్ కళాశాల నుండి బీకాం పూర్తిచేశాడు. అటుపై చదవాలనే ఆశ ఉన్నా బి.కాంలోని అత్తెసరు మార్కుల కారణంగా ఏ కళాశాల అతడిని అనుమతివ్వని కారణంగా చదువు పట్ల ఆసక్తిని తగ్గించి నటనపై పెంచుకొన్నాడు.

## నట జీవితం
పాఠశాలలో తన పెద్దన్న మంగరాజు బలవంతంపై **పెండింగ్ ఫైల్** అనే నాటకంలో తొలిసారిగా **పరంధామయ్య** పాత్రను పోషించాడు. అటుపై నటనావకాశాల కోసం మద్రాసు చేరుకొన్నాడు. అక్కడ మిత్రబృందంతో కలిసి అప్పటి నటి అనూరాధ ఇంట్లోని మేడమీది గదిలో అద్దెకు ఉంటూ అవకాశాల కోసం ప్రయత్నించేవాడు. ఇంటిదగ్గరినుండి నెల నెలా డబ్బులు పంపిస్తుండటంతో బ్రతుకుతెరువు కోసం వేరే వృత్తిని చేసే పని తప్పింది. వంశీ దర్శకత్వంలో వచ్చిన మహర్షి సినిమాలో రెండో హీరోగా అవకాశం వచ్చింది. ఇందులో మొదటి హీరో మహర్షి రాఘవ. తర్వాత వచ్చిన ఏప్రిల్ 1 విడుదల చిత్రంలో ఓ కీలక పాత్ర పోషించాడు. అంతేకాక ఆ చిత్ర రచనలో కూడా పాలుపంచుకున్నాడు.

## వ్యక్తిగత జీవితం
ఇతను తన పెద్దక్క కుమార్తెను వివాహం చేసుకున్నాడు. వీరికి ఒక కుమార్తె. ప్రస్తుతము హైదరాబాదులో ఉన్నత విద్యను చదువుతున్నది.

## అపఖ్యాతి
ఇతను ఒక ఇంజనీరింగ్ కళాశాల వార్షికోత్సవంలో మద్యం సేవించి, వేదిక నెక్కి కవి, విద్వాంసుడు, సహస్రావధాని గరికపాటి నరసింహారావును తూలనాడి అపఖ్యాతి పొందాడు

## నటించిన చిత్రాలు

## మూలాలు


## బయటి లింకులు
*
*కృష్ణ భగవాన్ గురించి ఆంగ్ల దినపత్రిక హిందూ లో ఒక కథనం
*కృష్ణ భగవాన్ ఛాయాచిత్ర మాలిక

వర్గం:1965 జననాలు
వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:తెలుగు సినిమా ప్రతినాయకులు
వర్గం:జీవిస్తున్న ప్రజలు
వర్గం:కృష్ణా జిల్లా సినిమా నటులు
వర్గం:కృష్ణా జిల్లా టెలివిజన్ నటులు
వర్గం:పేరు మార్చుకున్న ఆంధ్రప్రదేశ్ వ్యక్తులు
హారూత్, మారూత్

**హారూత్, మారూత్** ఈదూతలు పురాతన ఇస్రాయెలీ తెగలను పరీక్షించుటకు అల్లాహ్ చే బాబిలోనియాకు పంపబడ్డవారు. వీరికి అప్పజెప్పబడిన పని భార్యాభర్తలను వేరుచేయడం. వీరు తమపనిని నిర్వహించేముందు ప్రజలకు చెప్పేవారు "మేము మీమధ్య చిచ్చుపెట్టడానికి వచ్చాము, మానుండి మిమ్ముమీరు కాపాడుకోండ"ని కానీ ప్రజలు వినక గేలిచేస్తూ చేటుతెచ్చుకొన్నారు.

ఇద్దరు మలాయికా 1) హారూత్, 2) మారూత్ ల గురించి ఖురాన్ లో నేరుగాచెప్పబడింది.
". . . అలాంటివి హారూత్, మారూత్ లపై (బాబుల్ / బాబిలోనియాలో) అవతరింపబడినవి . . ." (అల్-బఖరా 2:102)

ఈ దూతలు బార్యాభర్తలను వేరుచేస్తూ వుంటారు. ఈ పని చేస్తున్నందుకు షైతాన్ వీళ్ళను ఎంతో పొగుడుతాడు. హారూత్ మారూత్, అనే ఇద్దరు దేవదూతల ద్వారా తేబడిన జాలవిద్యను ప్రజలకు నేర్పుచుండిరి. ఎవరికైనా ఆ విద్యను నేర్పేటప్పుడు, వారిద్దరు (దేవ దూతలు) ఇలా చెప్పే వారు: “నిశ్చయంగా, మేము (మానవులకు) ఒక పరీక్ష! కాబట్టి మీరు (ఈ జాలవిద్యను నేర్చుకొని) సత్యతిరస్కారులు కాకండి.” అయినప్పటికీ వారు (ప్రజలు), భార్యా-భర్తలకు ఎడబాటు కలిగించేది (జాల విద్య) వారిద్దరి దగ్గర నేర్చుకునేవారు. అల్లాహ్ అనుమతి లేనిదే, దాని ద్యారా ఎవరికీ ఏ మాత్రం హాని కలిగించలేరు. వారు నేర్చుకునేది, వారికి నష్టం కలిగించేదే, కాని లాభం కలిగించేది ఎంతమాత్రం కాదు. వాస్తవానికి దానిని (జాలవిద్యను) స్వీకరించే వానికి పరలోక సౌఖ్యాలలో ఏ మాత్రమూ భాగం లేదని వారికి బాగా తెలుసు.

## ఇవీ చూడండి

* మలాయిక

వర్గం:మలాయిక
ఇజ్మా

**ఇజ్మాʿ** (إجماع) అనునది అరబ్బీ పదం. ఇస్లాంలో దీనర్థం ముస్లిం సమూహాల (ఉమ్మాహ్/ఉమ్మత్) *సమాంగీకారం*.
హదీసుల ప్రకారం మహమ్మదు ప్రవక్త ఈ విధంగా ప్రవచించారు, " నా ఉమ్మత్ ఎన్నడునూ చెడును అంగీకరించదు ", ఈ సిధ్ధాంతంపైనే *ఇజ్మా* యొక్క స్థిరత్వం ఏర్పడినది. సున్నీ ముస్లింల ప్రకారం ఖురాన్ సున్నహ్ ల తరువాత, 'ఇజ్మా' షరియా న్యాయాల ప్రాథమిక వనరులలో మూడవది. ఖియాస్ నాలుగవది. *ఇజ్మా* ప్రజాస్వామ్యానికి పునాది. ఇజ్మా "ఇస్లాం ధర్మశాస్త్రానికీ ప్రజాస్వామ్యానికీ మధ్య వారధి".

కొందరైతే **ఇజ్మా** అనునది కేవలం ఉలేమాల నిర్ణయాలపై ఆధారపడే సాంప్రదాయక విషయమని విమర్శిస్తారు. ప్రజాస్వామ్యపు విలువలు కేవలం ఉలేమాల ఆలోచనావిధానాలు, వారి అంగీకారణంగీకారాలపై ఆధారపడడం ప్రమాదసూచిక అనిభావించేవారు కోకొల్లలు.

## ఇవీ చూడండి
* షరియా
* సున్నహ్
* ఖియాస్
* ఇజ్ తెహాద్
* ఉలేమా
* ఉసూల్ అల్-ఫిఖహ్

## బయటి లింకులు
*The Doctrine of Ijma': Is there a consensus? by Dr. Mohammad Omar Farooq

వర్గం:షరియా
పాల్వంకర్ బాలూ

**బాబాజి పాల్వంకర్ బాలూ**, (ధార్వాడ్, 19 మార్చి 1876&ndash; 4 జూలై 1955, బొంబాయి), **పాల్వంకర్ బాలూ**గా సుపరిచితుడైన భారతీయ క్రికెట్ క్రీడాకారుడు. ఇతను ఎడమ చేతివాటం స్పిన్ బౌలర్.  బాలూ బంతిని రెండు వైపులా తిప్పగలడు. ఇతను కొద్దిపాటి నేర్పుగల ఆఖరి వరుస బ్యాట్స్‌మన్. బాలూ 1905/06 నుండి 1920/1921 వరకూ మొత్తం 33 ఫస్టుక్లాస్ మ్యాచులు ఆడి 15.21 సగటుతో 179 వికెట్లను సాధించాడు.
## బాల్య జీవితం
పాల్వంకర్ బాలూ బొంబాయి ప్రెసిడెన్సీ లోని ధర్వాడ్ లో చంభర్ కులంలో జన్మించాడు. అతని తండ్రి బ్రిటిష్ ఇండియన్ ఆర్మీలో 112వ ఇన్‌ఫాంట్రీ రెజిమెంట్ కు చెందిన సిపాయి. బాలూ పూణేలో ఉన్న అధికారులు వదిలిపెట్టిన పరికరాలతో క్రికెట్ ఆడాడు. 

బాలూకు ముగ్గురు సోదరులు ఉన్నారు. వారు  పాల్వంకర్ శివ్రామ్, విఠల్ పాల్వాంకర్, పాల్వాంకర్ గణపత్‌ లు. తరువాత వారు క్రికెట్ ఆటగాళ్ళుగా పేరు తెచ్చుకున్నారు.

## క్రికెట్ జీవితం
అతను పూణేలోని పార్శీల  కోసం పిచ్‌ను నిర్వహించే గ్రౌండ్స్‌మన్‌గా పనిచేయడం ప్రారంభించాడు. అప్పుడప్పుడు బ్రిటిష్ పూనా జిమ్‌ఖానాకు చెందిన ఇంగ్లీష్ బ్యాట్స్‌మన్ జె.జి.గ్రిగ్‌కు బౌలింగ్ చేశాడు. ఆ సమయంలో అతను స్పిన్ బౌలింగ్ చేయడం నేర్చుకున్నాడు.

1896 లో  అతను బొంబాయికి వెళ్లి *పర్మానందస్ జివాండాస్ హిందూ జింఖానా*లో ఎంపికయ్యాడు.  బొంబాయి క్వాడ్రాంగులర్ టోర్నమెంట్లలో రెండింటినీ ఆడాడు.

అతను బాంబే బెరార్,  సెంట్రల్ ఇండియన్ రైల్వేలలో ఉద్యోగం పొందాడు.  రైల్వే కార్పొరేట్ క్రికెట్ జట్టు కోసం కూడా ఆడాడు.

అతను 1911 లో ఇంగ్లాండ్ పర్యటన కోసం 'మహారాజా ఆఫ్ పాటియాలా'  అఖిల భారత జట్టులో ఆడాడు.  ఈ పర్యటన విఫలమైంది.  కానీ బాలూ  అత్యుత్తమ ప్రదర్శన ప్రశంసించబడింది.

*"బాలూ కోసం క్రికెట్ కెరీర్‌లో సమానత్వం లేకుండా  కుల వివక్షను ఎదుర్కొన్నాడు..  అతను మ్యాచ్‌లలో టీ విరామ సమయంలో  అతనికి పెవిలియన్ వెలుపల పునర్వినియోగపడని ప్లేట్‌లో వడ్డించేవారు. అతను చేతులు,  ముఖం కడుక్కోవాలని కోరుకుంటే  తోటి దళిత పరిచారకుడు అతనికి ఒక మూలలో నీళ్ళు తెచ్చేవాడు, ఒక ప్రత్యేక టేబుల్ వద్ద  ఒక ప్రత్యేక ప్లేట్ లో  భోజనం తీసుకునేవాడు"*

అతను భారత క్రికెట్ చరిత్రలో గొప్ప క్రికెటర్లలో ఒకరిగా పరిగణించబడ్డాడు.

## రాజకీయాలు
*అతను గాంధేయ భావజాలం నుండి బాగా ప్రభావితమయ్యాడు.  హోమ్ రూల్ ను భారతదేశానికి తీసుకురావడానికి పనిచేశాడు.
*1910 లలో  పాల్వంకర్ బాలూ డాక్టర్ బి.ఆర్. అంబేద్కర్ ను కలసి  అతని సన్నిహితుడు అయ్యాడు. ఇద్దరూ ఒకరినొకరు మెచ్చుకుని  దళిత సమాజం  అభ్యున్నతి కోసం పనిచేశాడు.
*1932 లో  అణగారిన వర్గాలకు ప్రత్యేక నియోజకవర్గాలు కావాలనే డాక్టర్ అంబేద్కర్ చేసిన డిమాండ్‌ను బలూ వ్యతిరేకించాడు. తరువాత  అతను ప్రతిపక్షంగా "రాజా-మూన్జే ఒప్పందం" పై సంతకం చేశాడు. బౌద్ధమతంలోకి మారాలని అంబేద్కర్ తన అభిప్రాయాలను వ్యక్తం చేసినప్పుడు దళితులను ఇతర మతాలుగా మార్చడం 'ఆత్మహత్య' అని ఆయన వ్యాఖ్యానించారు.
*1933 లో బాలూ హిందూ మహాసభ నుండి బొంబాయి మునిసిపాలిటీ నియోజకవర్గంలో పోటీ చేసాడు కానీ విజయవంతం కాలేదు.
*1937 లో  బాలూ కాంగ్రెస్‌లో చేరాడు.  బాంబే శాసనసభ ఎన్నికలలో డాక్టర్ బి.ఆర్. అంబేద్కర్ కు ప్రత్యర్థిగా పోటీ చేసాడు కానీ ఎన్నికల్లో ఓడిపోయాడు.

అతను 1955 లో మరణించాడు. అతని  అంత్యక్రియలకు అనేక మంది జాతీయ నాయకులతో పాటు క్రికెటర్లు కూడా హాజరయ్యారు. 

## మూలాలు

## వనరులు
*
*
## ఇతర పఠనాలు
*

వర్గం:హిందూ క్రికెట్ క్రీడాకారులు
వర్గం:భారతీయ సంఘ సంస్కర్తలు
వర్గం:దళిత ఉద్యమకారులు
వర్గం:1876 జననాలు
వర్గం:1955 మరణాలు
వర్గం:భారతీయ క్రికెట్ క్రీడాకారులు
వర్గం:భారతీయ క్రీడాకారులు
వర్గం:కర్ణాటక క్రికెట్ క్రీడాకారులు
వర్గం:దళిత రాజకీయ నాయకులు
వర్గం:మరాఠీ వ్యక్తులు
హిజాజ్

[thumb|right|మ్యాపులో సౌదీ ప్రాంతం ఎర్రని రేఖతో చూపబడింది. [1923 లోన్ హిజాజ్ రాజ్యం పచ్చని రంగులో]]

**అల్-హిజాజ్** (**హిజాజ్** **Hijaz**, **Hedjaz**; అరబ్బీالحجاز) *అల్-హిజాజ్* సాహితీపరంగా అర్థం 'జలసంధి'. హిజాజ్ ప్రాంతం సౌదీ అరేబియా లోని పశ్చిమ ప్రాంతమంతా వ్యాపించియున్నది. ఈ ప్రాంతం ఎర్రసముద్రము తీరమంతా వ్యాపించియున్నది. ఇది అఖబా అఖాతములోని హఖ్ల్ నుండి 'జీజాన్" వరకూ వ్యాపించియున్నది. దీని ప్రధాన నగరం జెద్దా. కానీ హిజాజ్ ప్రాంతం ఇస్లామీయ పవిత్రనగరాలైన మక్కా మదీనా నగరాల ద్వారా ప్రసిధ్ధియైనది. అరబ్బీ భాషలో హిజాజ్ అనగా "జలసంధి", ఇది తూర్పున నజ్ద్, పశ్చిమాన తిహామా భూభాగాలను వేరుచేస్తూంది. 
## చరిత్ర
వివిధ ఆధారాల ప్రకారం హిజాజ్ రోమన్ సామ్రాజ్యపు "అరేబియా-పెట్రియా" లోని భూభాగం.. ఉస్మానియా సామ్రాజ్యం, ఈజిప్టు ల ప్రాంతీయకేంద్రంగా వుండేది. 20వ శతాబ్దంలో స్వల్పకాల స్వతంత్ర రాజ్యంగా, స్వతంత్ర రాజకీయ శక్తితో వుండినది. మొదటి ప్రపంచయుద్ధకాలంలో బ్రిటిష్ సామ్రాజ్యానికి చెందిన టి.ఇ.లారెన్స్ (ఆఫ్ అరేబియా) ప్రేరణతో ఉస్మానియా సామ్రాజ్యానికి వ్యతిరేకంగా తిరుగుబాటుదళాలు ఏకమయ్యాయి. 1916లో *షరీఫ్ హుసేన్ ఇబ్న్ అలీ* ఆధ్వర్యంలో స్వతంత్రరాజ్యంగా ప్రకటింపబడింది. 1924లో (నజ్ద్ కు చెందిన) ఇబ్న్ సాద్ ఇబ్న్ అలీని పదవీభ్రష్టుడినిచేసి హిజాజ్, నజ్ద్ రాజ్యాలుగా ప్రకటించాడు. తరువాత ఇవ సౌదీ అరేబియాగా అవతరించింది.

నజ్ద్ లో వహాబీ ఉద్యమం ఉద్భవించినా, ప్రస్తుతం హిజాజ్ వాసులు ఇస్లాంగురించి నవీన దృక్పదాలు కలిగి ఉన్నారు.

## భౌగోళికం
భౌగోళికంగా రిఫ్ట్ లోయ ప్రాంతానికి సమాంతరంగా వ్యాపించియున్న భూభాగం. ఈ భూభాగం "గాఢ రంగుగల అగ్నిపర్వత ఇసుక" ప్రాంతానికి ప్రసిధ్ధి. హిజాజ్ లోని సరవత్ పర్వతాలు 'నజ్ద్', 'తహామా' లను వేరుచేస్తున్నాయి.

## చరిత్ర
అనేక సామ్రాజ్యాల కాలంలో వాటి ప్రాంతంగా ఉంది. 

File:Flag of Afghanistan pre-1901.svg|రాషిదూన్ ఖలీఫాల కాలం (632–661) నాటి పతాకం.
File:Umayyad Flag.svg|Flag of Umayyad Caliphate (661–750)
File:Black flag.svg|Flag of Abbasid Caliphate (750–1258)
File:Rectangular green flag.svg|Flag of Fatimid Caliphate (909–1171)
File:Flag of Ayyubid Dynasty.svg|Flag of Ayyubid dynasty (1171–1254)
File:Mameluke Flag.svg|Flag of Mamluk Sultanate (1254–1517)
File:Ottoman_Flag.svg|Flag of Ottoman Empire (1517–1916)
File:Flag of Hejaz (1917).svg|Flag of Kingdom of Hejaz (1916–1925)
File:Flag of Saudi Arabia.svg|Flag of Kingdom of Saudi Arabia (1925–present)


### నగరాలు
thumb|right|సౌదీ అరేబియా అంతరంగిక మ్యాపు
* జెద్దా
* మక్కాహ్ అల్-ముకర్రమా
* మదీనా అల్-మునవ్వరా
* తాయిఫ్
* యంబూ అల్ బహ్ర్
* అల్ బహాహ్
* తబూక్
* బద్ర్ హునైన్
* రబీఘ్

## ఇవీ చూడండి

* హిజాజీ అమామా
* హిజాజ్ రాజ్యం
* *హిజాజ్* అరబ్బీ సంగీతంలోని ఒక 'శృతి' పేరు.

## మూలాలు

వర్గం:సౌదీ అరేబియా
గంటాసాయిబు

**గంటా సాయిబులు** ముస్లింలలోని ఒక సముదాయం. వీరు ఆంధ్రప్రదేశ్ లోని అన్నిప్రాంతాలలోనూ కానవస్తారు. బిక్షాటనను తమవృత్తిగా ఎంచుకొని జీవనం సాగించేవారు. చలికాలంలో హరిదాసుల్లాగా గంటాసాయిబులు వేకువజామున గంటవాయించుకుంటూ బిక్షాటన చేసేవారు. వీరికి సరైన విద్య, సాంఘిక శిక్షణలూ లేక పేదరికం, సామాజిక ఛీత్కారాలలోకంలో బ్రతికేవారు. ఇపుడిపుడే సమాజం వీరిపట్ల కళ్ళుతెరుస్తోంది. ఇన్నాళ్ళకు వీరి పేదరికాన్ని గుర్తించి బి.సి.ఇ. గ్రూపులో చేర్చారు.

వర్గం:కులాలు
వర్గం:ముస్లిం కులాలు
అల్లు

**అల్లు** [ allu ] allu. తెలుగు v. a. To plait, braid, weave, wattle rods or twigs, &c., together. గంపలల్లు to weave baskets. చాపలల్లుతాడు he plaits mats. పద్యములల్లు to compose verses. అబద్ధాలల్లు to fabricate lies. తీగెలు చెట్టు మీదికి అల్లినవి the creepers have crept over the tree. కసవు అల్లిన భూమి land overgrown with grass. n. అల్లిక (q.v.)
----
**అల్లు** తెలుగువారిలో కొందరి ఇంటి పేరు.

## ప్రముఖ వ్యక్తులు
* అల్లు రామలింగయ్య
* అల్లు అరవింద్
* అల్లు అర్జున్
* అల్లు ఎరుకు నాయుడు, సాలూరు నియోజకవర్గం నుండి ఎన్నికైన శాసన సభ్యుడు.
కొండవలస లక్ష్మణరావు

**కొండవలస లక్ష్మణరావు** (1946 ఆగష్టు 10 - 2015 నవంబర్ 2) గారు సుప్రసిద్ధ తెలుగు నాటక, చలనచిత్ర నటులు. వీరు మొదట నాటకరంగంలో లబ్ధ ప్రతిష్ఠులు. పిమ్మట ప్రసిద్ధ దర్శకులు వంశీ, తన ఔను..వాళ్ళిద్దరూ ఇష్టపడ్డారు చిత్రంతో వీరిని తెలుగు చలనచిత్ర రంగానికి పరిచయం చేసారు. సుమారు 200 సినిమాల్లో నటించారు.

## జననం
లక్ష్మణరావు 1946 ఆగష్టు 10 న జన్మించారు. ఆయనది శ్రీకాకుళం జిల్లా లోని కొండవలస అనే పల్లెటూరు ఆయన ఇంటిపేరు కూడా అదే. కొండవలస లక్ష్మణరావు నాన్నగారు ప్రైవేట్ ఉద్యోగం చేసేవారు. అమ్మ గృహిణి. 9వ తరగతి వరకు శ్రీకాకుళంలో చదువుకున్నారు. 1959లో విశాఖపట్నం వచ్చారు. ఏవీఎన్ కాలేజీలో డిగ్రీ చేశారు. ఆ తర్వాత 1967లో విశాఖపట్నం పోర్టు ట్రస్టులో ఉద్యోగం చేశారు. అక్కడి నుంచి 2001 వరకు వైజాగ్‌లోనే ఉన్నారు. తండ్రి రైల్వే ఉద్యోగి. కళాశాల చదువు విశాఖపట్నంలో సాగింది. కళాశాలలో ఉండగానే నాటకాలు బాగా వేసేవాడు. డిగ్రీ పూర్తవగానే విశాఖ పోర్టు ట్రస్ట్ లో గుమాస్తాగా ఉద్యోగం దొరికింది. ఉద్యోగం చేస్తూ కూడా అందులోని సాంస్కృతిక కార్యక్రమాల్లో పాల్గొనేవాడు.1961 నుంచి 2001 వరకు స్టేజ్ ఆర్టిస్ట్‌గా కొనసాగారు.

నాటి తూర్పు గోదావరి జిల్లా (ఇప్పటి కాకినాడ జిల్లా) సామర్లకోట మండలం పెదబ్రహ్మదేవం గ్రామంలో శ్రీ కేదారేశ్వర నాటక కళా పరిషత్తు వారు ఏటా నిర్వహించే నాటక ప్రదర్శనల్లో 2001 కార్తిక మాసం లో కొండవలస లక్ష్మణరావు ప్రదర్శించిన అద్భుతమైన నటన ఆ నాటకాన్ని చూడటానికి అనుకోకుండా పెదబ్రహ్మదేవం వచ్చిన దర్శకుడు  ని ఆకట్టుకుంది. అలా ఆయనతో పాటు సహనటి ద్రాక్షారామ సరోజిని కి కూడ తొలిసారి సినిమా అవకాశం వచ్చింది ‌. 

సినిమా రంగంలో దర్శకుడు వంశీ ఆయనకు మొదటగా ఔను వాళ్ళిద్దరూ ఇష్టపడ్డారు సినిమాలో అవకాశం ఇచ్చాడు. నాటకరంగంలో ఆయనకు 378 అవార్డులు వచ్చాయి. అందులో రెండు నంది అవార్డులు కూడా ఉన్నాయి. నవరాగం అనే నాటకానికి ఉత్తమ నటుడు, కేళీ విలాసం అనే నాటకంలో ఉత్తమ ప్రతినాయకుడిగా నంది అవార్డులు లభించాయి.

ఆయన కుమారుడు మణిధర్ కూడా సినీరంగంలోనే ఉన్నాడు.

## నటించిన చిత్రాలు

## మరణం
కొంతకాలంగా అనారోగ్యంతో బాధపడుతున్న ఆయన నిమ్స్‌లో చికిత్స పొందుతూ 2015, నవంబర్ 2 న తుదిశ్వాస విడిచారు.

## బయటి లింకులు
* 

## మూలాలు

వర్గం:1946 జననాలు
వర్గం:తెలుగు రంగస్థల నటులు
వర్గం:తెలుగు సినిమా హాస్యనటులు
వర్గం:తెలుగు సినిమా నటులు
వర్గం:2015 మరణాలు
వర్గం:నంది ఉత్తమ హాస్యనటులు
వర్గం:తెలుగు రంగస్థల కళాకారులు
వర్గం:శ్రీకాకుళం జిల్లా సినిమా నటులు
వర్గం:శ్రీకాకుళం జిల్లా రంగస్థల నటులు
కళ్యాణి ఆనకట్ట

**కళ్యాణి ఆనకట్ట**,తిరుపతికి దగ్గరలో కళ్యాణి నదిపై కట్టిన ఆనకట్ట. కళ్యాణి, సువర్ణముఖి నదికి ఉపనది. తిరుపతిలో ప్రధానంగా నీటి సరఫరా కళ్యాణి జలాశయం నుంచే జరుగుతుంది. ప్రకృతి సుందరమైన ఈ అనకట్ట తిరుపతి- మదనపల్లె మార్గ మధ్యంలో రంగంపేట అడవుల్లో, తిరుపతి పట్టణానికి సుమారు 25 కిలోమీటర్ల దూరంలో నెలకొని ఉంది. చుట్టుపక్కల గ్రామస్థులను, పర్యాటకులను విశేషంగా ఆకర్షిస్తుంది. ఈ ఆనకట్టను 1977 లో నిర్మించారు. 

కళ్యాణి నది పాలకొండ అడవుల్లో పుట్టింది. అనేక వాగులు వంకలూ అందులో కలుస్తాయి. వాటిలో ప్రధానమైనవి: మామిడ్లమానుకోన వంక, పగడగుండ్ల వంక, మొర్రావుకోన, తుంబకోన, రాగిమానుకోన, తేళ్ళబండకోన, అనుమకోన, చింతకుంటలకోన. 

## మూలాలు


వర్గం:తిరుపతి జిల్లా పర్యాటక ప్రదేశాలు
శ్రీకృష్ణ తులాభారం

*శ్రీకృష్ణ తులాభారం (1935 సినిమా)
*శ్రీకృష్ణ తులాభారం (1955 సినిమా) 
*శ్రీకృష్ణ తులాభారం (1966 సినిమా)

*శ్రీకృష్ణ తులాభారం (నాటకం)
నర్సింగ్ యాదవ్

**నర్సింగ్ యాదవ్** (జనవరి 26, 1968 - డిసెంబరు 31, 2020) తెలుగు చలనచిత్ర నటుడు. ఇతడు తెలుగు, తమిళ, హిందీ భాషలలో కలిపి సుమారు 300 చిత్రాలకు పైగా నటించాడు. ఎక్కువగా ప్రతినాయక, హాస్యప్రధాన పాత్రలు పోషించాడు. కొబ్బరి బోండాం, మాయలోడు, అల్లరి ప్రేమికుడు, ముఠామేస్త్రి, మాస్టర్, నువ్వొస్తానంటే నేనొద్దంటానా, ఇడియట్, గాయం, పోకిరి, యమదొంగ, జానీ, ఠాగూర్, శంకర్ దాదా ఎం. బి. బి. ఎస్ మొదలైనవి నర్సింగ్ యాదవ్ నటించిన ముఖ్యమైన చిత్రాలు.

మూత్రపిండాల వ్యాధితో 2020 డిసెంబరు 31న హైదరాబాదులో మరణించాడు.

## వ్యక్తిగత జీవితం
ఆయన అసలు పేరు మైల నరసింహ యాదవ్. సినీ పరిశ్రమలో ఈయన్ను నర్సింగ్ యాదవ్ అని పిలిచేవారు. నర్సింగ్ యాదవ్ 1968, జనవరి 26న రాజయ్య, లక్ష్మీ నరసమ్మ దంపతులకు హైదరాబాదులో జన్మించాడు. హైదరాబాదులోని న్యూ సైన్సు కళాశాలలో ఇంటర్మీడియట్ దాకా చదివాడు. ఆయన భార్య చిత్ర యాదవ్. కుమారుడు రుత్విక్.

## సినిమా
నర్సింగ్ మొదటి సినిమా విజయ నిర్మల దర్శక నిర్మాతగా వచ్చిన హేమాహేమీలు అనే చిత్రం. నటుడిగా అతనికి బ్రేక్ ఇచ్చింది దర్శకుడు రాం గోపాల్ వర్మ. ఆయన నర్సింగ్ యాదవ్ ఒకే కళాశాలలో చదువుకున్నారు. వర్మ దర్శకత్వంలో వచ్చిన క్షణక్షణంలో చిత్రంలో చెప్పుకోదగ్గ పాత్ర పోషించాడు. తర్వాత కొబ్బరి బోండాం సినిమాలో కూడా నర్సింగ్ ముఖ్యమైన పాత్ర పోషించాడు. మాయలోడు, అల్లరి ప్రేమికుడు, ముఠామేస్త్రి, మాస్టర్, నువ్వొస్తానంటే నేనొద్దంటానా, ఇడియట్, గాయం, పోకిరి, యమదొంగ, జానీ, ఠాగూర్, శంకర్ దాదా ఎం. బి. బి. ఎస్ తదితర చిత్రాల్లో మంచి పాత్రలు పోషించాడు. చిరంజీవి తన సినిమాలు చాలా వాటిలో అవకాశం ఇచ్చాడు.

## నటించిన చిత్రాలు
### [[తెలుగు]]

# 2 అవర్స్ లవ్ (2019)
# ఎటాక్ (2016)
# ఎ శ్యామ్ గోపాల్ వర్మ ఫిల్మ్ (2015)
# సుబ్రహ్మణ్యం ఫర్ సేల్ (2015)
# ఆలస్యం అమృతం (2010)
# మనోరమ (2009)
# వేట (2009)
# ఆటాడిస్తా (2008)
#  రెయిన్‌బో (2008)
# విశాఖ ఎక్స్ ప్రెస్ (2008)
# హీరో (2008)
# వియ్యాలవారి కయ్యాలు (2007)
# యమదొంగ (2007) ... యమకింకరుడు
# ఆట (2007)
# జగడం (2007)
# గుండమ్మగారి మనవడు (2007)
# సైనికుడు (2007)
# దేశముదురు (2007)
# అతడెవరు (2007)
# పోరంబోకు (2007)
# అన్నవరం (2007)
# అమ్మచెప్పింది (2007)
# 4 బాయ్స్ (2007)
# కోకిల (2006)
# రూమ్ మేట్స్ (2006)
# పోకిరి (2006) .... రౌడీ దాసన్న
# పౌర్ణమి (2006) .... నౌకరు
# నువ్వే (2006) .... కథానాయిక తండ్రి
# పైసాలో పరమాత్మ (2006) 
# హంగామా (2005)
# నాయకుడు (2005)
# తెగింపు (2005)
# అందరూ దొంగలే దొరికితే (2005) 
# శీనుగాడు చిరంజీవి ఫ్యాన్ (2005) 
# అనుకోకుండా ఒకరోజు (2005) .... మాచవరపు అబ్బులు
# నువ్వొస్తానంటే నేనొద్దంటానా (2005)
# లేత మనసులు (2004)
# మధ్యాన్నం హత్య (2004)
# అడవి రాముడు (2004)
# మాస్ (2004)
# శంకర్‌దాదా M.B.B.S (2004)
# సై (2004)
# ఠాగూర్ (2003)
# జానీ (2003)
# ఐతే తెలుగు సినిమాలు 2003 .... మంత్రి
# అదృష్టం (2002)
# ఇడియట్ (2002).... రౌడీ, రాజకీయనాయకుడు
# వలయం (2002).... రాజకీయ నాయకుడు
# హైదరాబాద్ (2001) .... నర్సింగ్
# మాస్టర్ (1997)
# అల్లరి ప్రేమికుడు (1994) .... రౌడీ
# గాయం (1993) .... నర్సింగ్
# మాయలోడు (1993)
# క్షణ క్షణం (1991) .... నర్సింగ్

### [[హిందీ]]
# దౌడ్ (1997) .... ఇన్స్ పెక్టర్ రాణా

## మరణం
మూత్రపిండాల వ్యాధి కారణంగా హైదరాబాదు సోమాజిగూడలోని యశోద ఆస్పత్రిలో నర్సింగ్ యాదవ్, కొంతకాలం చికిత్స పొందాడు. చికిత్స పొందుతున్న సమయంలో గుండెపోటు రావడంతో 2020, డిసెంబరు 31న మరణించాడు.

## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:1968 జననాలు
వర్గం:2020 మరణాలు
వర్గం:హైదరాబాదు జిల్లా సినిమా నటులు
వర్గం:గుండెపోటు మరణాలు
సమితులు

**సమితి** అనగా ఒక గణితశాస్త్ర భావన. ఏదైనా కొన్ని వస్తువుల సముదాయాన్ని సమితి అని నిర్వచించవచ్చు. ఇది వినడానికి చాలా చిన్నదిగా అనిపించినా గణిత శాస్త్రంలో ఇది ఒక అతి ముఖ్యమైన భావన. 19వ శతాబ్దం చివరిలో దీనిని కనుగొనడం వలన గణిత విద్యలో దీని ప్రాధాన్యం చాలా ఉంది. చాలా దేశాల్లో లోని ప్రాథమిక విద్యలో ఇది ఒక భాగం.
## నిర్వచనం
సునిర్వచిత మూలకాల సముదాయం. సమితులను కనిపెట్టిన శాస్త్రవేత్త జార్జి కాంటర్ **సమితి**ని "వివిధ రకాలైన వేర్వేరు వస్తువుల సముదాయాన్ని సమితి అనవచ్చు" అని నిర్వచించాడు.

## సంకేతం
సాధారణంగా సమితులను A, B, X మొదలగు పెద్ద అక్షరాలతో సూచిస్తారు. సమితిలోని మూలకాలను సూచించుటకు x, y మొదలగు చిన్న అక్షరాలను వాడతారు.

A = {x, y, z}లో A సమితి సూచించు సంకేతం, x, y, zలు ఆ సమితి లోని మూలకాలు.

## సమితి పరిమాణం

### రకాలు:ఇవి 12 రకాలు
అందులో ముఖ్యమైనవి 6

1 𝐄𝐌𝐏𝐓𝐘 𝐒𝐄𝐓  {}𝐍𝐎 𝐄𝐋𝐄𝐌𝐄𝐍𝐓𝐒

2 𝐅𝐈𝐍𝐈𝐓𝐄 𝐒𝐄𝐓{𝑂𝑁𝐿𝑌 𝑆𝑂𝑀𝐸 𝐸𝐿𝐸𝑀𝐸𝑁𝑇𝑆}

3 𝐈𝐍𝐅𝐈𝐍𝐈𝐓𝐄 𝐒𝐄𝐓{𝑈𝑁𝑁𝑈𝑀𝐵𝐸𝑅𝐴𝐵𝐿𝐸}

4 𝐄𝐐𝐔𝐀𝐋 𝐒𝐄𝐓 {𝑆𝐴𝑀𝐸 𝐸𝐿𝐸𝑀𝐸𝑁𝑇𝑆}

5 𝐄𝐐𝐔𝐈𝐕𝐀𝐋𝐄𝐍𝐓 𝐒𝐄𝐓{𝑁(𝐴)=𝑁(𝐵)}

6 𝐒𝐔𝐁𝐒𝐄𝐓 𝐒𝐄𝐓 {a set X is defined as a subset of the other set Y, if all the elements of set X should be present in the set Y. This can be symbolically represented by X ⊂ Y}

The classifications of subsets are:

Proper subset

Improper subset

7 𝐔𝐍𝐈𝐕𝐄𝐑𝐒𝐀𝐋 𝐒𝐄𝐓 {the set containing all objects or elements and of which all other sets are subsets}

## సార్వత్రికసమితులు
సహజ సంఖ్యలు N = {1, 2, 3, 4, .....}

పూర్ణాంకలు W = {0, 1, 2, 3, ...}

పూర్ణ సంఖ్యల సమితి Z = {...-3, -2, -1, 0, 1, 2, 3, .....}

అకరణీయ సంఖ్యల సమితి Q = {p/q: p, q ∈ Z, q ≠ 0 }

కరణీయ సంఖ్యల సమితి  I

వాస్తవ సంఖ్యలు R

సంకీర్ణ సంఖ్యలు C

## ఉప సమితులు
ఒక సమితి A లోని ప్రతి మూలకమూ B అనే సమితికీ చెందినట్లయితే సమితి A ని B కి ఉపసమితి అంటారు.దీన్ని A \subseteq B (A సమితి B సమితిలో ఉంది అని కూడా అనవచ్చు) అని రాస్తారు.

## ప్రత్యేక సమితులు
;సార్వత్రిక సమితి: అన్ని మూలకాలు కలిగిన సమితి
;ఏక మూలక సమితి: ఒకే ఒక మూలకం కలిగిన సమితి
;శూన్య సమితి: అసలు మూలాకాలే లేని సమితి .శూన్య సమితిని Φతో సూచిస్తారు.
## ప్రాథమిక

వర్గం:గణిత శాస్త్రము
మాత్రికలు

thumb|247px|right|మాత్రిక
**మాత్రిక** (బహువచనం:మాత్రికలు) అనేది గణిత శాస్త్రములోని ఒక భావన. దీర్ఘచతురస్రాకారంలో అమర్చిన ఒక సంఖ్యల అమరికను మాత్రిక అంటారు.

## నిర్వచనం, కొన్ని సంకేతాలు
## ఉదాహరణలు
: \mathbf{A} = \begin{bmatrix}

9 & 8 & 6 \\
1 & 2 & 7 \\
4 & 9 & 2 \\
6 & 0 & 5 \end{bmatrix} &nbsp; or &nbsp; \mathbf{A} = \begin{pmatrix}
9 & 8 & 6 \\
1 & 2 & 7 \\
4 & 9 & 2 \\
6 & 0 & 5 \end{pmatrix}

A అనేది 4\times 3 మాత్రిక. a_{2,3} లేదా \mathbf{A}[2,3] స్థానంలో ఉన్న మూలకం 7.

:  \mathbf{R} = \begin{bmatrix} 1 & 2 & 3 & 4 & 5 & 6 & 7 & 8 & 9 \end{bmatrix} 

R అనేది 1\times 9 మాత్రిక, లేదా 9 మూలకాలు గల పంక్తి మాత్రిక.

## మాత్రికల రకాలు
### పంక్తి మాత్రిక
ఏదైనా మాత్రికలో మాలకాలన్నీ ఒకే అడ్డ వరుసలో అమరి ఉంటే దానిని పంక్తి మాత్రిక అంటారు.

### దొంతి మాత్రిక
ఒక మాత్రికలోని మూలకాలన్నీ ఒకే నిలువు వరుసలో అమరి ఉంటే దాన్ని దొంతి మాత్రిక అంటారు. అనగా ఈ మాత్రిక N*1 గా 
----

### చతురస్ర మాత్రిక
ఒక మాత్రికలోని నిలువు వరసల సంఖ్య అడ్డు వరసల సంఖ్యకు సమానమైతే దాన్ని చతురస్ర మాత్రిక అంటారు.

*సార్వత్రిక మాత్రిక
*సౌష్టవ మాత్రిక
*సంఖ్యా మాత్రిక

## మాత్రికల కూడికలు
రెండు లేదా అంతకన్నా ఎక్కువ మాత్రికలు ఒకే తరగతికి చెందినవై ఉంటే వాటిని కూడవచ్చు. A, B అనేవి రెండు *m X n* తరగతికి చెందిన మాత్రికలైతే వాటి మొత్తం *A+B*ని ఈ క్రింది విధంగా సూచించవచ్చు.

: \begin{align}

\mathbf{A}+\mathbf{B} &= (a_{i,j})_{1\le i \le m;\, 1\le j \le n} + (b_{i,j})_{1\le i \le m;\, 1\le j \le n}\\
&= (a_{i,j}+b_{i,j})_{1\le i \le m; 1\le j \le n}\\
\end{align}


ఉదాహరణకు

: 

\begin{bmatrix}
1 & 3 & 1 \\
1 & 0 & 0 \\
1 & 2 & 2
\end{bmatrix}
+
\begin{bmatrix}
0 & 0 & 5 \\
7 & 5 & 0 \\
2 & 1 & 1 
\end{bmatrix}
=
\begin{bmatrix}
1+0 & 3+0 & 1+5 \\
1+7 & 0+5 & 0+0 \\
1+2 & 2+1 & 2+1
\end{bmatrix}
=
\begin{bmatrix}
1 & 3 & 6 \\
8 & 5 & 0 \\
3 & 3 & 3
\end{bmatrix}


## మాత్రికల గుణకారం
A అనేది m X n, B అనేది n X p తరగతికి చెందిన మాత్రికలైతే వాటి లబ్ధాన్ని ఈ క్రింది విధంగా సూచించవచ్చు.
: 

(\mathbf{AB})_{i,j} = a_{i,1} b_{1,j} + a_{i,2} b_{2,j} + \ldots + a_{i,n} b_{n,j}


for each pair (i,j). For example:

: 

\begin{bmatrix}
1 & 0 & 2 \\
-1 & 3 & 1 \\
\end{bmatrix}
\times
\begin{bmatrix}
3 & 1 \\
2 & 1 \\
1 & 0 \\
\end{bmatrix}
=
\begin{bmatrix}

( 1 \times 3 + 0 \times 2 + 2 \times 1)
& ( 1 \times 1 + 0 \times 1 + 2 \times 0) \\

(-1 \times 3 + 3 \times 2 + 1 \times 1)
& (-1 \times 1 + 3 \times 1 + 1 \times 0) \\

\end{bmatrix}


:::::::: 

=
\begin{bmatrix}
5 & 1 \\
4 & 2 \\
\end{bmatrix}.


మాతిక అను పదతిని కీ.పూ 800 సంలో ఉపయోగించారు.

మాతికలను ఉపయోగించి భౌతిక మరియ్ యాంతిక శాసాలలో సమీకరణాలను సాధించుట కొరకు ఉపయోగిసారు.

వర్గం:గణిత శాస్త్రము
ఉపమాలంకారం

**ఉపమాలంకారం** ఉపమానానికి, ఉపమేయానికి సామ్యమైన సాదృశాన్ని చెప్పే అలంకారం లేదా ఉపమేయంతో ఉపమానాన్ని పోల్చడం. ఇది అర్థాలంకారాల్లో ఒకటి. ఉపమాలంకారము అన్ని అర్థాలంకారాలలోకి ఎక్కువ ఉపయోగించబడుతున్నది. దీనిని ఆంగ్లంలో  అంటారు.

## లక్షణం
లక్షణం: ఉపమాయత్ర సాదృశ్య లక్ష్మీరుల్లసతి ద్వయోః

వివరణ: ఉపమానానికి, ఉపమేయానికి సామ్యరూపమైన సౌదర్యాన్ని చెప్పడం "ఉపమా" అలంకారం అవుతుంది.

## సాంకేతిక పదాలు
ఉపమాలంకారాన్ని అర్థంచేసుకునేందుకు ఉపకరించే సాంకేతిక పదాలు, వాటి అర్థాలు ఇవి:; ఉపమానం 
;ఉపమేయం 
;సమానధర్మం 
;ఉపమావాచకం 

## ఉదాహరణ

చల్లని గాలి కన్నతల్లి స్పర్శలా హాయిని కలిగిస్తుంది.

ఇందులో 

**ఉపమేయం**

**ఉపమానం:''

**సమానధర్మం**:.

**ఉపమావాచక

ఇక్కడ వాగర్థాలకు, పరమేశ్వరులకు సామ్యం చెప్పబడింది. శబ్దం లేకుండా అర్థం లేదు, అర్థం లేకపోతే శబ్దానికి విలువలేదు - ఇవి రెండూ ఎప్పుడూ కలిసే ఉంటాయి. అలాగే ఆ పార్వతీపరమేశ్వరులు కూడా కలిసే ఉంటారు. ఇది ఈ రెండు విషయాల మధ్యనా ఉన్న సామ్యం.

**ఈ నాలుగు వస్తువులూ ఉన్న ఉపమాలంకారాన్ని పూర్ణోపమాలంకారం అంటాము.** కొన్ని సందర్భాలలో వీటిలో కొన్నే ఉండవచ్చును. అప్పుడు దాన్ని లుప్తోపమాలంకారము అంటాము. లుప్తోపమాలంకారములను మనం చలనచిత్ర గీతాల్లో ఎక్కువ చూస్తూ ఉంటాము.

## ఉదాహరణలు
**పూర్ణోపమాలంకారము**
*ఆమె ముఖము చంద్రబింబము వలె ఉన్నది ఇక్కడ *వలె* అనునది ఉపమావాచకం. ముఖము ఉపమేయం. చంద్రబింబం ఉపమానం.
*ఆమె కన్నులు కలువ రేకుల వలెనున్నవి

**లుప్తోపమాలంకారము**

ఆమె చిగురుంకేలు నంటుకొంటివి.

చిగురువలె మెత్తని, కేలు (చేయి అని అర్థము) ఇందులో​వలె, అను ఉపమావాచకము లేదు. మెత్తని అను సమానధర్మము లేదు. చిగురు అను ఉపమానము, కేలు అను ఉపమేయము. ఈ రెండే కలవు

## మూలాలు

వర్గం:అలంకారములు
రేఖాగణితం

right|thumb|250px|తలం
**రేఖాగణితం** (ఫ్రెంచ్, జర్మన్:Geometrie, ఆంగ్లం:Geometry) (గ్రీకు γεωμετρία geo=భూమి metria=కొలత ) గణిత శాస్త్రములో ఒక విభాగం. ఇది ఒక వస్తువు యొక్క స్థానం గురించి, ఆకారం గురించి, పరిమాణం గురించిన ప్రశ్నలకు సంబంధించినది.  ఇది ఒక పురాతనమైన శాస్త్రవిభాగం. ముందుగా పొడవు, వెడల్పు, వైశాల్యం, ఘనపరిమాణం మొదలగు వాటిని కనుగొనడం లాంటి ప్రయోగ పూర్వక జ్ఞానాన్ని గురించి వివరించిన ఈ శాస్త్రం, యూక్లిడ్ రాకతో సైద్ధాంతిక రూపాన్ని సంతరించుకుంది. ఆయన రూపొందించిన యూక్లిడియన్ జ్యామితి కొన్ని శతాబ్దాల నుంచీ ప్రమాణంగా నిలిచింది. ఖగోళ శాస్త్రానికి సంబంధించిన సమస్యలైన విశ్వాంతరాళంలో గ్రహాల, నక్షత్రాల స్థానాలు మొదలైనవి అనేక జ్యామితీయ సమస్యలకు ఆధారభూతంగా నిలిచాయి.
## నిరూపక రేఖా గణితం
వైశ్లేషిక రేఖాగణితం లేదా నిరూపక రేఖాగణితంని ఫ్రెంచ్ గణిత శాస్త్రవేత్త అయిన రెనెడెకార్టె (1596-1650) కనుక్కున్నాడు. ప్రత్యేక క్రమంలో అమర్చిన మూలకాల జత (a, b) ను ఒక క్రమయుగ్మం అంటారు. క్రమయుగ్మం (a, b) లో a ని ప్రథమ నిరూపకమనీ, b ని ద్వితీయ నిరూపకం అంటారు. ఒక తలంలోని ప్రతి బిందువును ఒక క్రమయుగ్మంతోనూ, విపర్యయంగా ఒక క్రమయుగ్మాన్ని ఒక బిందువుతోనూ సూచిస్తారు. ఒక తలాన్ని రెండు లంబరేఖలతో నాలుగు పాదాలుగా విభజించి అందులో బిందువులను వాస్తవ సంఖ్యా క్రమ యుగ్మాలతో సూచిస్తారు.

## ఇవి కూడా చూడండి

* నికోలస్ ఐ బెర్నౌలీ

వర్గం:గణిత శాస్త్రము
వర్గం:రేఖా గణితం
బడిపంతులు

*గురువు
*బడిపంతులు (1958 సినిమా) 
*బడిపంతులు (1972 సినిమా)
సహజ సంఖ్య

right|thumb|సహజ సంఖ్యలను మాలకాలను లెక్కించడానికి (ఒక యాపిల్, రెండు యాపిళ్ళు,.... వాడవచ్చు
గణిత శాస్త్రములో **సహజ సంఖ్యలు** అనగా {1, 2, 3, ...} ( ధన పూర్ణ సంఖ్యల సమితి ). మనం లెక్కించడానికి ఉపయోగించే సంఖ్యలను సహజ సంఖ్యలు అంటారు. సహజ సంఖ్యల సమితిని ఆంగ్ల అక్షరం N చే సూచిస్తారు.
కాబట్టి N={1, 2, 3,...}
సాధారణ వినియోగంలో సహజ సంఖ్యలు రెండు ముఖ్యమైన పనులకు ఉపయోగిస్తారు - (1) లెక్క పెట్టడానికి (counting) (ఉదాహరణ: *ఇక్కడ ఇద్దరు మనుష్యులున్నారు. పది పుస్తకాలను చదివాను .. * ఇలా ) (2) క్రమసంఖ్యా వ్యక్తీకరణ (ordering) (ఉదాహరణ: *ఇది దేశంలో 3వ పెద్ద నగరం*) 
సహజ సంఖ్యలలో ఋణసంఖ్యలు ఉండవు.

సహజ సంఖ్యల లక్షణాలను రెండు ప్రత్యేక విభాగాలలో అధ్యయనం చేస్తారు - 
* భాజనానికి సంబంధించిన లక్షణాలు (Properties related to divisibility) - వీటిని number theoryలో అధ్యయనం చేస్తారు.
* లెక్క పెట్టడానికి సంబంధించిన విషయాలు (Problems concerning counting, such as Ramsey theory) - వీటిని combinatoricsలో ఆధ్యయనం చేస్తారు.

; సహజ సంఖ్యల ఆల్జీబ్రాయిక్ లక్షణాలు

## బయటి లింకులు
* Axioms and Construction of Natural Numbers
* Essays on the Theory of Numbers by Richard Dedekind at Project Gutenberg

వర్గం:గణిత శాస్త్రము
రాజ్ నారాయణ్

1917లో వారణాసి సమీపంలో జన్మించిన **రాజ్ నారాయణ** సోషలిస్టు పార్టీకి చెందిన నేత. ప్రముఖ సోషలిస్ట్ నాయకుడైన రాం మనోహర్ లోహియాకు ఇతడు అత్యంత సన్నిహితుడు. 1951లో ఉత్తర ప్రదేశ్ శాసనసభకు వారణాసి దక్షిణ శాసనసభ నియోజకవర్గం నుండి ఎన్నికయ్యాడు. ఉత్తర ప్రదేశ్ శాసనసభలో తొలి ప్రతిపక్షనేత కూడా రాజ్ నారాయణే. రెండో పర్యాయం కూడా ఎన్నికై 1962 వరకు శాసనసభ్యుడిగా కొనసాగినాడు. ఆ తరువాత 1966 నుండి 1972 వరకు, 1974 నుండి 1976 వరకు రాజ్యసభ సభ్యుడిగా కొనసాగినాడు.

1971లో ఇందిరా గాంధీ పై ఉత్తర ప్రదేశ్ లోని రాయ్‌బరేలీ నియోజకవర్గంలో పోటీచేసి ఓడిపోయాడు. ఆ తరువాత ఆ ఎన్నికలలో ఇందిర ప్రభుత్వం అధికార యంత్రంగాన్ని ఉపయోగించిందని అలహాబాదు హైకోర్టులో కేసువేసి గెలిచాడు. ఈ కేసుపై అలహాబాదు హైకోర్టు ఇందిర ఎన్నిక చెల్లనేరదని 1975, జూన్ 12న తీర్పు ఇవ్వడం, అప్పటికే దేశంలో నెలకొని ఉన్న రాజకీయ వాతావరణం వల్ల 1975లో ఇందిర ప్రభుత్వం దేశంలో అత్యవసర పరిస్థితిని ప్రకటించింది. సోషలిస్టు పార్టీ మరో ప్రధాన రాజకీయ పక్షాలు (భారతీయ జనసంఘ్, భారతీయ లోక్‌దళ్, కాంగ్రెస్-ఓ) కలిసి జనతా పార్టీని స్థాపించడంతో అత్యవసర పరిస్థితి అనంతరం 1977 లోక్‌సభ ఎన్నికలలో రాజ్‌నారాయణ్ జనతా పార్టీ అభ్యర్థిగా పోటీచేశాడు. ఆ ఎన్నికలలో ఇందిర సొంత నియోజకవర్గం రాయ్‌బరేలీలోనే ఇందిరా గాంధీని ఓడించి రాజ్ నారాయణ్ సంచలనం సృష్టించాడు. 1977లో ఏర్పడిన తొలి కాంగ్రెసేతర ప్రభుత్వంలో రాజ్ నారాయణ్ ఆరోగ్యశాఖ మంత్రిపదవికి కూడా పొందినాడు. 1979లో జనతా పార్టీ (సెక్యులర్) ను స్థాపించాడు.

పోరాటయోధుడైన రాజ్ నారాయణ్ తన జీవితకాలంలో దాదాపు 80 సార్లు జైజు శిక్షను అననుభవించాడు. 69 సంవత్సరాల తన జీవితంలో 17 సంవత్సరాలు జైలులోనే మగ్గినాడు. 1986, డిసెంబర్ 31న రాత్రి గం.11.55 ని.లకు ఢిల్లీ లోని రామ్ మనోహర్ లోహియా ఆసుపత్రిలో మరణించాడు.

## మూలాలు


వర్గం:1917 జననాలు
వర్గం:భారత రాజకీయ నాయకులు
వర్గం:జనతా పార్టీ రాజకీయ నాయకులు
వర్గం:కేంద్ర ప్రభుత్వంలో మంత్రిపదవులు స్వీకరించినవారు
వర్గం:1986 మరణాలు
వర్గం:6వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
సలామ్

**సలామ్**
(అరబిక్ భాష : **السلام** "అస్సలామ్")

క్రింది విధాలుగా అర్థాలు కలిగివున్నది:

* **[[:en:Shin (letter)|సీన్]]-[[:en:Lamedh|లామ్]]-[[:en:Mem|మీమ్]]** (హిబ్రూ భాష : **שלם** *Š-L-M*, అరబ్బీ : **س ل م** *S-L-M*, మాల్టెస్ : *S-L-M*) ఒక ట్రైకాన్సోనాటల్ పదము. ఇది సెమెటిక్ భాష పదాలు, వాటి ఉపయోగాలు కలిగిన మూల పదం. ఈ మూల పదానికి మూలార్థం "సంపూర్ణం, నిరపాయ, బాంధవ్య" అనే భావార్థాలు గలది.
## అర్థాలు
అరబ్బీ భాష లో
** తస్లీమ్ : "సలామ్ స్వీకారం" &mdash; "స్వీకారం"
** ముస్తలీమ్ : "సలామ్ స్వీకారానికి స్వాగతించడం" "ఒప్పుకోలు" లేదా "అంగీకారం" లేదా "విధేయత ప్రకటించడం".
** సలేమ్ : "సలామ్" కు సంబంధించిన, అఖండిత, పరిపూర్ణ అనే అర్థాలు గోచరిస్తాయి.
** ముసల్లమ్ : "వివాదములేని"
** ముస్లిం : ఇస్లాం మతావలంబీకుడు
** ఇస్లాం : శాంతిమార్గము

## అల్లాహ్ పేరు
అల్లాహ్ విశేషణమాత్మక 99 నామాలలో ఒక నామం "సలామ్".

## అభివాదం
**అస్సలాము అలైకుమ్**( السلام عليكم ): (**As-Salāmu `Alaykum**) ఒక అభివాదం. దీని అర్థం "శాంతి". అస్సలామ్ ఒ అలైకుమ్ అని అభివాదం చేస్తే దానర్థం "మీపై శాంతి కలుగును గాక". (తెలుగులో అభివాదం: నమస్కారం)
ఈ అభివాదానికి ప్రత్యుత్తరం : వ-అలైకుమ్ అస్సలామ్. దీనర్థం, మీకునూ శాంతి కలుగును గాక.

## సాహిత్యంలో సలామ్
అరబ్బీ, ఫార్సీ, తుర్కీ, ఉర్దూ భాషా సాహిత్యాలలో సలామ్ అనునది ఒక కవితా రూపం.
మహమ్మదు ప్రవక్త , హుసేన్ ఇబ్న్ అలీ, ఇతర ఔలియా లను శ్లాఘిస్తూ సమర్పించే వందనాన్ని  సలామ్ అంటారు.

ఉదాహరణకు ఒక ప్రఖ్యాత "సలామ్"

: యా నబీ సలామ్ అలైక
: యా రసూల్ సలామ్ అలైక
: యా హబీబ్ సలామ్ అలైక
: సలవాతు లా అలైక

## ఇవీ చూడండి

## మూలాలు

వర్గం:అరబ్బీ పదజాలము
వర్గం:ఫిఖహ్
కాఫిర్

**కాఫిర్** (ఆంగ్లం: **Kafir** "infidel" ) (అరబ్బీ: كافر ) పదం, అరబ్బీ సాహిత్యంలో దీనికి మూలం *కుఫ్ర్*, అనగా తిరస్కరించడం, 'కాఫిర్' అనగా తిరస్కరించువాడు, తిరస్కారి. ఇస్లామీయ ధార్మిక సాహిత్యానుసారం, సత్యాన్ని లేదా ఈశ్వరుణ్ణి (అల్లాహ్ ను) తిరస్కరించుటను "కుఫ్ర్" అని, తిరస్కరించువాడిని "కాఫిర్" అనీ వ్యవహరిస్తారు. నాస్తికలను "దహ్రియా" (భౌతికవాదులు) అని పిలుస్తారు. పదం అవమానకరమైనదిగా పరిగణించబడుతుంది; అందుకే కొంతమంది ముస్లింలు "ముస్లిమేతరు" అనే పదాన్ని ఉపయోగించమని సిఫార్సు చేస్తారు.

## ఇవీ చూడండి
* తౌహీద్
* షిర్క్
* ఇస్లాం ఐదు మూలస్తంభాలు

## మూలాలు

## వెలుపలి లంకెలు

వర్గం:అరబ్బీ పదజాలము
వర్గం:తౌహీద్
మోమిన్

**మూమిన్** (అరబ్బీ: مؤمن ) లేదా *మోమిన్* ఒక అరబ్బీ పదం. దీనికి మూలం ఈమాన్. ఇస్లామీయ ధార్మికగ్రంథం ఖురాన్లో పలుమార్లు ఉపయోగించబడింది. దీనర్థం ఆస్తికుడు, విశ్వాసి, ముస్లింలను దృష్టిలో వుంచుకొని ప్రయోగించబడింది. విశ్వాసి అనగా తనను సంపూర్ణంగా అల్లాహ్ను అప్పగించువాడు. అల్లాహ్ యందు హృదయాంతరాళాలనుండి విశ్వాసభావనలు గల్గి అల్లాహ్ ఆజ్ఞలను పాటిస్తూ జీవించేవాడు.

ఖురాన్లో ఈవిధంగా వర్ణింపబడింది.

:(ఖురాన్ 49:14) ''ఎడారిప్రాంతానికిచెందిన అరబ్బులారా ప్రకటించండి, "మేము విశ్వసిస్తున్నాము అనిగాదు మేము ఇస్లాంనుస్వీకరించామని: "మీహృదయాలలో విశ్వాసము ఇంకా ప్రవేశించలేదు. మీరు గనక అల్లాహ్ , అతని ప్రవక్తను గౌరవించి (విశ్వాసముతో అనుసరిస్తారో) అల్లాహ్ వారి (సత్)కార్యఫలాలలో లేమిగల్గించడు, నిశ్చయంగా అల్లాహ్ అమితదయాళువు , కరుణాశీలుడూను.

## వీటినీ చూడండి
* అల్-మూమినూన్
* విశ్వాసుల మాత
* అమీర్ అల్-మోమినీన్

## బయటి లింకులు
* http://www.inminds.co.uk/imam-cassiem-talk.html

వర్గం:అరబ్బీ పదజాలము
వర్గం:ఖురాన్
నులకపేట

**నులకపేట**, గుంటూరు జిల్లా, తాడేపల్లి మండలానికి చెందిన రెవెన్యూయేతర గ్రామం.

## గ్రామ చరిత్ర
సీఆర్‌డీఏ పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
## గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
ఈ గ్రామం విజయవాడ నగరమునకు సమీపముగా తాడేపల్లి మండలంలోఉన్నది. కానీ బస్సు రవాణా సదుపాయము లేదు. ప్రకాశం బ్యారేజీ మూసివేసిన తరువాత ఈ గ్రామం వైభవాన్ని కోల్పోయింది. కృష్ణా నది పక్కనే ఉంది. కానీ విజయవాడకు మాదిరిగా రక్షిత నీరు రాదు.ఇక్కడ 200 ముస్లిం కుటుంబాల వారు నులక నేస్తారు. గ్రామం రాను రాను ఉన్న సదుపాయాలను కోల్పోతోంది. కృష్ణా కెనాల్ జంక్షన్ను తాడేపల్లి రైల్వేస్టేషన్ గా అభివృద్ధి చేసి, కనకదుర్గ వారధి నుండి ఉండవల్లి సెంటర్ను కలుపుతూ ఫ్లై ఓవర్ నిర్మిస్తే ఈ ఊరు మళ్ళీ కీలకమవుతుంది.
## గ్రామంలో విద్యా సౌకర్యాలు
పరిషత్తు ప్రాథమికోన్నత పాఠశాల.
## గ్రామంలోని దర్శనీయ ప్రదేశములు/దేవాలయములు
### శ్రీ మాతా శివచైతన్య తపోవనం (మాతాజీ ఆశ్రమం)
తాడేపల్లి పట్టణ పరిధిలోని నులకపేటలోని ఈ ఆశ్రమంలో, శివకేశవులకు ఆలయాల నిర్మాణం జరుగుచున్నది. 2015, మార్చి-9వ తేదీ ఉదయం 7 గంటలకు, కంచి కామకోటి పీఠాధిపతి శ్రీ జయేంద్ర సరస్వతి స్వామీజీ, ఈ ఆలయ నిర్మాణాలను పరిశీలించెదరు.

65 అడుగుల శివుని విగ్రహం:- ప్రకాశం బ్యారేజి - మంగళగిరి గ్రామం మధ్య, రహదారి వెంబడి, రాజధాని ప్రాంతమైన నులకపేటలోని మాతాజీ ఆశ్రమంలో, ఈ శివుని విగ్రహం నెలకొల్పినారు. నూతన రాజధానిలో ఇంత పెద్ద విగ్రహం, ఇదే కావడం విశేషం.

ఈ ఆశ్రమంలో 2017, మార్చి-8వతేదీ బుధవారంనాడు, శ్రీ శివకేశవాలయ ప్రతిష్ఠా మహోత్సవం వైభవంగా నిర్వహించారు. ఈ కార్యక్రమంలో భాగంగా 65 అడుగుల ఎత్తయిన శ్రీ చంద్రశేఖరస్వామి, 16 అడుగుల ఎత్తయిన మహానంది విగ్రహాలను ఆవిష్కరించారు.

ఈ ఆశ్రమంలో శ్రీ వల్లభ గణపతి వార్షిక బ్రహ్మోత్సవాలు 2017, జూన్-12వతేదీ సోమవారం నుండి ప్రారంభమైనవి. ఈ ఉత్సవాలలో భాగంగా, 14వతేదీ బుధవారం ఉదయం సర్వదేవతా మహా పూర్ణాహుతి నిర్వహించారు. గణపతిని కనువిందుగా అలంకరించి, శ్రీ వల్లభ గణపతి శాంతికళ్యాణం నిర్వహించారు. విచ్చేసిన భక్తులకు అన్నప్రసాదం వితరణ చేసారు. ఈ సందర్భంగా కోలాట భజనలు, పారాయణం చేసారు. ఈ ఉత్సవాలు 12వతేదీతో ముగిసినవి. [4]

## మూలాలు

వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:తాడేపల్లి మండలం లోని రెవిన్యూయేతర గ్రామాలు
ఆయత్

**ఆయత్** (అరబ్బీ :آية) ఏకవచనం, బహువచనం *ఆయాత్*, ( آيات ), ఉర్దూలో ఏకవచనం *ఆయత్*, బహువచనం *ఆయాత్* అని పలుకు తారు. దీనర్థం 'సైగ', అల్లాహ్ తన ఆదేశాలను వాక్కులను *సైగలతో* ఖురాన్లో మొత్తం చెప్పేశాడు. ఇదోపెద్ద విశేషం. 
ఖురాన్ లో 6236 ఆయత్ లు ఉన్నాయి. ఈ ఆయత్ లన్నీ 114 సూరాలలోనూ 30 పారాలలోనూ ఉన్నాయి.
ప్రతి ఆయత్ తరువాత దాని సంఖ్యను ఓ చిన్న సున్న మధ్యలో పెడతారు. దీనివల్ల చదవడం సులభతరమౌతుంది. ప్రతి సూరా ఆయత్ సంఖ్య 1 తో ప్రారంభమవుతుంది.
**ఆయత్** అనేది ఖురాన్‌లోని ఒక "పద్యం" , ఇది ఖురాన్ యొక్క అధ్యాయాలను (*సూరా) రూపొందించే,  సంఖ్యతో గుర్తించబడిన వివిధ పొడవు గల ప్రకటనలలో ఒకటి. పూర్తిగా భాషాపరమైన సందర్భంలో ఈ పదానికి "సాక్ష్యం", "సంకేతం" లేదా "అద్భుతం" అని అర్థం, అందువలన ఖురాన్ వచనాలు కాకుండా మతపరమైన బాధ్యతలు ( ఆయత్ తక్లీఫియా* ) లేదా విశ్వ దృగ్విషయం ( *ఆయత్ తక్వీనియ్యహ్* ) వంటి ఇతర విషయాలను సూచించవచ్చు .  ఖురాన్‌లో దీనిని అనేక శ్లోకాలలో రెండు అర్థాలతో సూచిస్తారు:تِلۡكَ آيَاتُ ٱللَّٰهِ نَتۡلُوهَا عَلَيْكَ بِٱلۡحَقِّۖ فَبِأَيِّ حَدِيثٍۭ بَعۦدَ ٱلَيِلَىٰهِ يُؤۡمِنُونَ

"ఇవిమేము మీ కోసం సత్యంగా పఠించే అల్లాహ్ యొక్క ***అయాలు . కాబట్టి దేవుడు మరియు అతని దైవాల*** తర్వాత వారు ఏ ప్రసంగాన్ని విశ్వసిస్తారు ?" —  ఖురాన్ 45:6 

## అర్థం యొక్క అవలోకనం
ఖురాన్‌ను ఉపయోగిస్తున్నప్పుడు "పద్యం" అని అర్థం అయినప్పటికీ , ఖురాన్ వచనంలో ' *ఆయత్* ' అంటే 'సంకేతం', 'రుజువు' లేదా 'అద్భుతమైన సంఘటన' తప్ప మరేదైనా అర్థమా అని సందేహం ఉంది. "సంకేతాలు" విశ్వం, దాని సృష్టి, పగలు మరియు రాత్రి మధ్య ప్రత్యామ్నాయం, వర్షపాతం మరియు మొక్కల జీవితం మరియు పెరుగుదల వంటి వివిధ దృగ్విషయాలను సూచిస్తాయి. ఇతర సూచనలు అద్భుతాలు లేదా విశ్వాసం యొక్క బహుమతులు మరియు అవిశ్వాసుల విధి.  ఉదాహరణకు:

: " ఆయన సూచనలలో ఆకాశాలనూ, భూమినీ సృష్టించడం, వాటిలో ఆయన వ్యాపింపజేసిన జీవులు ఉన్నాయి." ( ఖుర్ఆన్ 42:29 )
: "వారికి ఒక సంకేతం చనిపోయిన భూమి. మేము దానిని జీవం పోసి దాని నుండి ధాన్యాన్ని ఉత్పత్తి చేసాము, దాని నుండి వారు తింటారు." ( ఖుర్ఆన్ 36:33 )
: "... వారు అతనిని తిరస్కరించారు; కాబట్టి మేము వారిని నాశనం చేసాము. ఇందులో నిజంగా ఒక సూచన ఉంది, అయినప్పటికీ వారిలో ఎక్కువ మంది విశ్వాసులు కారు." ( ఖుర్ఆన్ 26:139 )
: "...నువ్వు కూడా మనలాంటి మానవుడివే. కాబట్టి నువ్వు సత్యవంతుడివైతే ఏదైనా సూచన తీసుకురా." ( ఖుర్ఆన్ 26:154 )

ఖురాన్‌లోని అధ్యాయాలు ( *సూరాలు* ) అనేక శ్లోకాలను కలిగి ఉంటాయి, వాటి సంఖ్య 3 నుండి 286 వరకు ఉంటుంది. ఒక పొడవైన అధ్యాయంలో, శ్లోకాలను మరింతగా నేపథ్య వరుస భాగాలుగా వర్గీకరించవచ్చు.

## మూలాలు

## బయటి లింకులు
* Free "Ayah of Day" RSS feeds

వర్గం:ఖురాన్
వర్గం:పారా
వర్గం:సూరా
ఉపుల్ తరంగ

1985, ఫిబ్రవరి 2న జన్మించిన **ఉపుల్ తరంగ** శ్రీలంకకు చెందిన క్రికెట్ క్రీడాకారుడు. ఇతడు ఎడమచేతి బ్యాట్స్‌మెన్, వికెట్ కీపర్‌గా జట్టులో స్థిరపడ్డాడు. 2005లో సంభవించిన సునామీ వల్ల ఉపుల్ తరంగిలు, సామాగ్రి కొట్టుకొనిపోయాయి.
## టెస్ట్ క్రికెట్
తరంగ 13 టెస్టులలో 29.86 సగటుతో 687 పరుగులు సాధించాడు. అందులో ఒక సెంచరీ, 3 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 165 పరుగులు. 
## వన్డే క్రికెట్
ఉపుల్ తరంగ వన్డేలలో 65 మ్యాచ్‌లు ఆడి 32.17 సగటుతో 1995 పరుగులు సాధించాడు. అందులో 6 సెంచరీలు, 9 అర్థసెంచరీలు ఉన్నాయి. వన్డేలలో అతడి అత్యధిక స్కోరు 120 పరుగులు. 
## ప్రపంచ కప్ క్రికెట్
తరంగ 2007లో జరిగిన ప్రపంచ కప్ క్రికెట్‌లో శ్రీలంక క్రికెట్ జట్టుకు ప్రాతినిధ్యం వహించాడు.

వర్గం:1985 జననాలు
వర్గం:శ్రీలంక క్రికెట్ క్రీడాకారులు
వర్గం:జీవిస్తున్న ప్రజలు
చంద్రకళ

**చంద్రకళ** తెలుగు సినిమా నటి.

చంద్రకళ చక్కని ముఖవర్ఛస్సుతో సాత్వికమైన అభినయాన్ని ప్రదర్శించి తెలుగువాళ్ళ మనసులను రంజింపజేసిన చక్కని నటి. తొలిరోజులలో ఆడపడుచు వంటి చిత్రాలలో చెల్లెలు పాత్రలో ఆమె చూపిన నటన వలన ఆమె, చెల్లెలు పాత్రకే బాగా నప్పుతుందనే ఇమేజ్ పొంది, నాయిక పాత్రల కన్నా నాయకుడి చెల్లెలు పాత్రలే ఎక్కువగా అభినయించవలసి వచ్చింది. ఆత్మీయులు, దొరబాబు, బంగారు బాబు వంటి చిత్రాలలో నాగేశ్వరరావుకి చెల్లెలుగా నటించింది. తెలుగు, తమిళం,కన్నడం, మలయాళం భాషలలో కూడా ఆమె ఎన్నో చిత్రాలలో నటించింది.

చంద్రకళ కేవలం అందమైన నటిగా మాత్రమే కాక ఎంతో చక్కని కూచిపూడి నృత్యం ప్రదర్శించిన కళా కారిణిగా కూడా ఆంధ్రదేశంలో చాలా మందికి తెలుసు. కేన్సర్ వ్యాధితో బాధ పడుతూ మద్రాసులో మరణించింది చంద్రకళ.

## చంద్రకళ నటించిన చిత్రాలు
*విశాల హృదయాలు (1965) - ఇందిర (తొలి చిత్రం)
*బంగారుబాబు
*ఆత్మీయులు (1969)
*పుట్టినిల్లు మెట్టినిల్లు
*పసి హృదయాలు
*దసరా బుల్లోడు (1971)
*నమ్మకద్రోహులు (1971)
*మా ఇంటి వెలుగు (1972)
*స్త్రీ (1973)
*సంపూర్ణ రామాయణం (1971 సినిమా) - సీతాదేవి
*తల్లా పెళ్ళామా
*అమ్మాయిల శపథం
*కోడెనాగు
*అన్నదమ్ముల సవాల్ 
*మాతృ దేవత (1970) 
*తల్లిదండ్రులు (1970) 
*ఆడపడుచు (1967) 
*షోలా ఔర్ షబ్నం (1961)
*ఇద్దరూ ఇద్దరే(1976)
*ఒక దీపం వెలిగింది (1976)

## బయటి లింకులు
*ఐ.ఎమ్.బి.డి.లో చంద్రకళ పేజీ

## మూలాలు

వర్గం:తెలుగు సినిమా నటీమణులు
వర్గం:తెలుగు కళాకారులు
వర్గం:కూచిపూడి నృత్య కళాకారులు
జెనీలియా

**జెనీలియా దేశ్‌ముఖ్** (పెళ్ళికాక ముందు డిసౌజా) (జ: 1987 ఆగస్టు 5) ఒక భారతీయ సినీ నటి. ఈమె ప్రధానంగా తెలుగు, తమిళం, హిందీ భాషల్లో నటించింది. 2000 దశకంలో ఈమె దక్షిణాది పరిశ్రమలో అగ్రకథానాయికల్లో ఒకరిగా ఉన్నది. ఈమెకు రెండు నంది పురస్కారాలు, ఒక ఫిల్మ్‌ఫేర్ పురస్కారంతో పాటు ఇతర పురస్కారాలు దక్కాయి.
 
ఈమె అమితాబ్ బచ్చన్ తో చేసిన పార్కర్ పెన్ వ్యాపార ప్రకటన చిత్రం (యాడ్ ఫిలిమ్) ద్వారా వెలుగులోకి వచ్చింది. ఆమె తన మొదటి ఫిలిం ఫేర్ అవార్డుని (ఉత్తమ నటి: బొమ్మరిల్లు) వారి సమక్షంలోనే తీసుకోవటం విశేషం. ఈమె *తుజే మేరి కసం* అనే హిందీ చిత్రంతో తన కెరీర్ ను ప్రారంభించింది.

2020, ఆగస్టు నెల ప్రారంభంలో తాను కరోనా వ్యాధి బారిన పడినట్లు జెనీలియా ప్రకటించారు. అయితే పరీక్షల్లో నెగిటివ్ ఫలితం వచ్చిందని ఆమె వెల్లడించారు. కరోనా వ్యాధి బారిన పడినవాడు దృఢంగా ఉండాలని, పౌష్టికాహారం తీసుకోవాలని ఆమె సలహా ఇచ్చారు.

## బాల్యం, విద్యాభ్యాసం
జెనీలియా ఆగస్టు 5, 1987లో ముంబైలో జన్మించింది. ఈమె అమ్మ జినెట్, నాన్న నీల్ కలిపి జెనీలియా అని పేరుపెట్టారు. 

## జెనీలియా నటించిన చిత్రాలు

## మూలాలు

వర్గం:తెలుగు సినిమా నటీమణులు
వర్గం:1987 జననాలు
గిరిజా షెత్తర్

తెలుగు సినీరంగములో **గిరిజ**గా పరిచయమైన **గిరిజా ఎమ్మా జేన్ షెత్తర్** (Girija Emma Jane Shettar) (జ. జూలై 20, 1969) తెలుగు సినిమా నటి. మణిరత్నం దర్శకత్వం వహించిన తెలుగు సినిమా గీతాంజలిలో కథానాయికగా ప్రసిద్ధురాలు. ఈమె *వందనం* అనే మలయాళ చిత్రము ద్వారా చిత్రరంగములో ప్రవేశించింది.
గిరిజ తండ్రి కర్ణాటకకు చెందిన వైద్యుడు, తల్లి ఇంగ్లాండుకు చెందిన వ్యాపారవనిత. ఇంగ్లాండులో పుట్టి పెరిగిన ఈమె 18 యేళ్ల వయసులో దక్షిణ భారత శాస్త్రీయ నృత్యాన్ని అభ్యసించడానికి భారతదేశానికి వచ్చింది. భారతదేశముపై మమకారముతో హిందూ తత్త్వము, మతముపై విస్తృతముగా పరిశోధన చేసింది. 1998లో ఇంగ్లాండుకు తిరిగి వెళ్ళి భారతీయ మతాలపై ఎం.ఏ కోర్సు పూర్తిచేసి, అరబిందో తత్త్వముపై డాక్టరేటు పరిశోధన చేసింది.

## గీతాంజలి
గిరిజ చెన్నైలో మణిరత్నం, సుహాసినిల పెళ్ళికి క్రికెట్ ఆటగాడు శ్రీకాంత్ యొక్క చెల్లెలితో వచ్చింది. పెళ్ళిలో ఆమెను చూసిన మణిరత్నం, తను తీయబోయే సినిమాలో హీరోయిన్ గా ఎంపిక చేసుకున్నాడు. సీనియర్ అసోషియేట్ డైరెక్టరైన గాదిరాజు కేశవరావుతో ఆమెకు షూటింగుకు ముందు రెండు నెలలపాటు శిక్షణ ఇప్పించారు. సంభాషణలను ఇంగ్లీషులో వ్రాసుకొని ఈమె కేశవరావుతో కలిసి ప్రాక్టీసు చేసింది. ఆ తరువాత గిరిజ, ప్రియదర్శన్ దర్శకత్వం వహించిన వందనం అనే మలయాళం సినిమాలోనూ హృదయాంజలి అనే తెలుగు చిత్రంలోనూ నటించింది. హృదయాంజలి 1992లో పూర్తయినా 2002లో విడుదలైంది. ఈ సినిమాలో గిరిజ సరసన సంజయ్ మిత్రా నటించాడు. ఏ.రఘురామిరెడ్డి దర్శకత్వం వహించిన ఈ సినిమాకు ఎల్.వైద్యనాథన్ సంగీతము, మధు అంబట్ ఛాయాగ్రహణము సమకూర్చారు. హృదయాంజలి నాలుగు నంది అవార్డులను అందుకున్నది. ఎస్.పి.బాలసుబ్రమణ్యం, యేసుదాసు పాడిన మంచిన పాటలున్నా ఈ సినిమా బాక్సాఫీసు వద్ద విజయం సాధించలేదు. గిరిజి జో జీతా వహీ సికందర్ సినిమాలో అమీర్ ఖాన్ తో పాటు స్టేజిపై డ్రామా వేసే సన్నివేశంలో ఒక పాటలో కనిపించింది. ఈ సినిమాకు మొదట కథానాయిక పాత్రకు గిరిజను ఎంపిక చేసుకున్నారు. కానీ ఎందుకనో మొదటి షెడ్యూలు తర్వాత ఈమె స్థానంలో ఆయేషా జుల్కాను తీసుకున్నారు. ఆ తర్వాత గిరిజ లండన్ కు తిరిగి వెళ్లిపోయింది. గిరిజ ప్రస్తుతము రచయితగా లండన్లో స్థిరపడింది. ఈమె నటనపై ఇప్పటికీ తన అధ్యయనము కొనసాగిస్తూ ఇతర నటులు, సినీ నిర్మాతలతో పనిచేస్తూనే ఉంది. 2005 నుండి లండన్ లో ఆరోగ్య సంబంధ విషయాల విలేఖరిగా పనిచేస్తున్నది.

## గిరిజ నటించిన చిత్రాలు
*గీతాంజలి
*వందనం (మలయాళం)
*హృదయాంజలి
*ఖయామత్ సే ఖయామత్ తక్ (చిన్న పాత్ర)
*ఇబ్బని తబ్బిదా ఇలెయాలి (కన్నడ) - 2023

## మూలాలు

## బయటి లింకులు
*

వర్గం:1969 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
జయచిత్ర

**జయచిత్ర**గా ప్రసిద్ధిచెందిన తెలుగు సినిమా నటి పూర్తి పేరు **లక్ష్మి కృష్ణవేణి రోహిణి పార్వతీదేవి**. ఈమె తల్లి అమ్మాజీ (తెలుగు సినిమాలలో జయశ్రీ) కూడా ఒక  నటీమణి. ఈమె బాల్యంలో పాదుకాపట్టాభిషేకం సినిమాలో చిన్నప్పటి సీతగా, భక్తపోతన సినిమాలో పోతన కుమార్తెగా, జీవితం సినిమాలో శోభన్‌బాబు కూతురుగా నటించింది. ఈమె మద్రాసులో విద్యోదయా స్కూలులో పదవ తరగతి వరకు చదివింది. ఈమె చిన్నతనం నుండే వళువూర్ రామయ్య పిళ్ళె, వెంపటి చినసత్యం, ఎమ్‌.ఎస్.శైవా లవద్ద నృత్యాన్ని అభ్యసించింది. ఒకవైపు చదువుకుంటూనే తమిళచిత్రాలలో నటిస్తూ వచ్చింది. తరువాత సోగ్గాడు చిత్రంతో తెలుగు సినిమాలలో కథానాయికగా నటప్రస్థానాన్ని ప్రారంభించింది. ఈమె ఇంచుమించు 200 పైగా సినిమాలలో నటించింది. 

తమిళనాడు ప్రభుత్వం ఈమెకు కళైమామణి పురస్కారం ఇచ్చి సత్కరించింది.

## జయచిత్ర నటించిన తెలుగు చిత్రాలు
*చిల్లరకొట్టు చిట్టెమ్మ
*అబ్బాయిగారు
*రాజేశ్వరి కల్యాణం
*అల్లరి పిల్లలు 
*అన్నాదమ్ముల సవాల్ 
*ఆత్మీయుడు 
*చెప్పింది చేస్తా 
*సోగ్గాడు 
*లవ్ మ్యారేజ్ 
*మా దైవం 
*ముద్దబంతి పువ్వు 
*ముగ్గురూ ముగ్గురే 
*ముత్తయిదువ 
*నిండు మనిషి 
*కల్పన (సినిమా) 
*వయసు పిలిచింది 
*యవ్వనం కాటేసింది 
*పొరుగింటి పుల్లకూర 
*ప్రేమించి పెళ్ళి చేసుకో 
*తొలిరేయి గడిచింది 
*లక్ష్మి (1981 సినిమా) 
*క్షణం క్షణం భయం భయం
*రిక్షా రాజి 
*సావాసగాళ్ళు
*ఘరానా బుల్లోడు
*ఈ ప్రశ్నకు బదులేది
*సమరసింహారెడ్డి
*కాష్మోరా
*రావణుడే రాముడైతే
*కటకటాల రుద్రయ్య
* భగవంత్ కేసరి  (2023)

## బయటి లింకులు
*జయచిత్ర ఆత్మకథ టూకీగా.
*ఐ.ఎమ్.బి.డి.లో జయచిత్ర పేజీ.

## మూలాలు


వర్గం:తెలుగు సినిమా నటీమణులు
మనీషా కోయిరాలా

**మనీషా కొయిరాలా** (జ. 16 ఆగస్టు 1970) ఒక నేపాలీ నటి. పలు భారతీయ భాషల సినిమాల్లో నటించింది. నేపాల్ లో కొయిరాలా కుటుంబం రాజకీయ నేపథ్యమున్న కుటుంబం. ఈమె తండ్రి ప్రకాష్ కొయిరాలా. తాత విశ్వేశ్వర ప్రసాద్ కొయిరాలా నేపాల్ కు 22వ ప్రధాన మంత్రిగా పని చేశాడు. నాలుగు ఫిల్మ్ ఫేర్ పురస్కారాలతో అనేక ఇతర పురస్కారాలు అందుకుంది. 2001 లో ఈమె నేపాల్ రాజ ప్రభుత్వం ఇచ్చే రెండవ అత్యున్నత పురస్కారాన్ని అందుకుంది.

కొయిరాలా పాఠశాలలో చదువుతుండగానే 1989 లో *ఫేరి భేతౌలా * అనే నేపాలీ సినిమాలో మొదటిసారి నటించింది. చిన్నప్పటి నుంచి వైద్యురాలు అవ్వాలనుకున్న ఆమె మొదట మోడల్ గా పని చేసింది. 1991 లో వచ్చిన హిందీ సినిమా సౌదాగర్ తో బాలీవుడ్ లో ప్రవేశించింది. తర్వాత వచ్చిన సినిమాలు వ్యాపార పరంగా సాధించకపోయిన *1942 - ఎ లవ్ స్టోరీ* (1994), తమిళ చిత్రం బాంబే (1995) సినిమాలతో నాయికగా మంచి పేరు సంపాదించింది. తర్వాత వచ్చిన *అగ్నిసాక్షి* (1996), *ఇండియన్* (1996), *గుప్త్ - ది హిడెన్ ట్రూత్* (1997), *కచ్చే ధాగే* (1999), *కంపెనీ* (2000), *ఏక్ చోటీసి లవ్ స్టోరీ* (2002) సినిమాలు కూడా మంచి విజయం సాధించాయి. 

## మనీషా కోయిరాలా నటించిన తెలుగు చిత్రాలు
*భారతీయుడు (1996)
*క్రిమినల్
*ముంబాయి ఎక్స్‌ప్రెస్ (2005)
*నగరం (ప్రత్యేక నృత్యం)

## టెలివిజన్

## మూలాలు

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:1970 జననాలు